بس نزلنا انا جيت بدي انزل مشيت بالباص في واحد حطلي رجلو و وقعني اتكعبلت انا والشنته واللي ضايل من المخلوطه بأرض الباص وكان في عالارض علبه ميرندا تعبيت كلي ميرندا ودبقت واواعيي مرندا والبشكير و وقعو الجرايد من الشنته والكل شافهم والكل صار يضحك حتى الاستاذ الاستاذ كان جايب ابنو معو ومقعدو جنب الشوفير وشاريلو فطبل او شبك ابو الليره ونص اسود وابيض كلهم صارو يضحكو عليي وضليت قاعد لحالي وهمه بوكلو وبلعبو كان في واحد معو جمل ازا بدك تركب عليه بتدفع ربع ليره دفعت الربع وطلعت عالجمل وبرضو بس اجا الجمل يقوم مال لقدام انا وقعت قدام الجمل وقعت غز وبرضو الكل صار يضحك عليي حتى الجمل ضحك بعرفش ازا ضحك او كان يوكل المهم حرك تمو وطلع سنانو 